CELEX: C2006/237/05
Language: da
Date: 2006-09-30 00:00:00
Title: Sag C-285/06: Anmodning om præjudiciel afgørelse indgivet af Bundesverwaltungsgericht (Tyskland) den 3. juli 2006 — Heinrich Stefan Schneider mod Land Rheinland-Pfalz

30.9.2006   
            
            
               DA
            
            
               Den Europæiske Unions Tidende
            
            
               C 237/3
            
         Anmodning om præjudiciel afgørelse indgivet af Bundesverwaltungsgericht (Tyskland) den 3. juli 2006 — Heinrich Stefan Schneider mod Land Rheinland-Pfalz
   (Sag C-285/06)
   (2006/C 237/05)
   Processprog: tysk
   Den forelæggende ret
   Bundesverwaltungsgericht
   Parter i hovedsagen
   
      Sagsøger: Heinrich Stefan Schneider.
   
      Sagsøgt: Land Rheinland-Pfalz.
   Præjudicielle spørgsmål
   
               1)
            
            
               Skal artikel 47, stk. 2, litra b) og litra c) sammenholdt med afsnit B nr. 1, litra b), femte led, nr. 3, i bilag VII til forordning (EF) nr. 1493/1999 (1) og artikel 23 i forordning (EF) nr. 753/2002 fortolkes således, at en angivelse, som vedrører en produktions-, fremstillings- eller lagringsmetode eller en vins kvalitet, kun er lovlig som en reguleret fakultativ angivelse i henhold til afsnit B, nr. 1, litra b), femte led, i bilag VII til forordning (EF) nr. 1493/1999 på de betingelser, der er fastsat heri og i artikel 23 i forordning (EF) nr. 753/2002 (2) og ikke som anden angivelse i henhold til afsnit B, nr. 3, i bilag VII til forordning (EF), nr. 1493/1999?
            
         
               2)
            
            
               Skal artikel 24, stk. 2, litra a), i forordning (EF) nr. 753/2002 fortolkes således, at der kun foreligger en uretmæssig efterligning eller antydning, såfremt den sker på samme sprog som det beskyttede traditionelle udtryk?
            
         
               3)
            
            
               Skal artikel 24, stk. 2, i forordning (EF) nr. 753/2002 fortolkes således, at de traditionelle udtryk, som er anført i bilag III, kun er beskyttet med hensyn til vine, der stammer fra samme produktionsmedlemsstat som det beskyttede traditionelle udtryk?
            
         
      (1)  EFT L 179, s. 1.
   
      (2)  EFT L 118, s. 1.